open-index/open-wikipedia-markdown huggingface dataset:
Günther Heidemann

**Günther Heidemann** (født 21. oktober 1932 i Berlin, død 15. mars 2010 i Berlin) var en tysk bokser som deltok i de olympiske leker 1952 i Helsingfors.

Heidemann vant en olympisk bronsemedalje i boksing under OL 1952 i Helsingfors. Han kom på delt tredjeplass i vektklassen weltervekt (opp til 67,0 kg). Han tapte semifinalen til Zygmunt Chychła fra Polen. Begge tapende semifinalister fikk bronsemedalje. 
 
## OL-medaljer
* 1952  Helsingfors  -  Bronse i boksing, weltervekt, menn  Tyskland

## Referanser


## Eksterne lenker
*
Bartosz Jurecki

**Bartosz Jurecki** (født 27. oktober 1984 i Kościan) er en polsk tidligere håndballspiller.

Jurecki startet sin karriere i Tęcza Kościan og spilte etter dette i Olimpia Piekary Śląskie og Chrobryeiken Głogów. Mens han spilte i Głogów ble hans ferdigheter (152 scorede mål i sesongen 2005/2006) lagt merke til av speidere fra det tyske laget , og han ble kjøpt i 2006 og har spilt der siden.

Jurecki debuterte for seniorlandslaget 27. desember 2004 i en vennskapskamp mot det tsjekkiske landslaget. Det første større internasjonale mesterskapet Jurecki deltok i var Håndball-EM 2006 i Sveits. Året etter var han med da Polen vant sølvet under VM i 2007. I finalen tapte polakkene for Tyskland. Jurecki var også med da Polen kom på femteplass under Sommer-OL 2008 og da de fikk bronse i VM i 2009.


Bartosz Jurecki (POL) vs Ferenc Ilyés (HUN).jpg|Bartosz Jurecki stopper ungareren Ferenc Ilyés 
Bartosz Jurecki, SC Magdeburg - Handball Poland (2).jpg|Bartosz Jurecki 7. januar 2010
Bartosz Jurecki 02.jpg|Bartosz Jurecki 19. november 2008


## Referanser


## Eksterne lenker
* 
* Spillerprofil på det polske håndballforbundets sider 
* Profil på SC Magdeburg nettsider
Stig Sjölin

**Stig Karl Olof Sjölin** (født 21. desember 1928 i Värnamo, død 9. januar 1995 i Helsingborg) var en svensk bokser som deltok i de olympiske leker 1952 i Helsingfors og 1956 i Melbourne.
 
Sjölin vant en olympisk bronsemedalje i boksing i OL 1952 i Helsingfors. Han kom på delt tredjeplass i den tredje tyngste vektklassen mellomvekt, opp til 75,0 kg. Han tapte semifinalen til Floyd Patterson fra USA. Begge tapende semifinalister fikk bronsemedalje. 
 
## OL-medaljer
* 1952  Helsingfors   -  Bronse i boksing, mellomvekt, menn  Sverige

## Referanser


## Eksterne lenker
*
Parkett

**Parkett** er tregolv som kan være massive staver av hardtre eller laminerte staver som består av tre sammenlimte lag.  

Parkett, også kjent som lamellparkett, er bygd opp av flere trelag. Det øverste laget, kjent som slitasjesjiktet, er ofte laget av hardtre i høy kvalitet, som for eksempel eik eller ask, mens de underliggende lagene består av kryssfinér. Heltregulv, også kjent som heltre parkett, er produsert av ett solid stykke tre av ulike treslag.

Parkett legges på bærende undergolv, men noen typer er selvbærende og kan festes til golvbjelkene.

## Referanser


## Eksterne lenker
*
*
Antonio Pacenza

**Antonio Pacenza** (født 18. januar 1928 i Buenos Aires, død 7. februar 1999) var en argentinsk bokser som deltok i de olympiske leker 1952 i  Helsingfors.   
 
Pacenza vant en olympisk sølvmedalje i boksing under OL 1952 i Helsingfors. Han kom på andreplass i den nest tyngste vektklassen, lett tungvekt opp til 81,0  kg. Han beseiret Anatoli Perov fra Sovjetunionen i semifinalen men tapte finalen til Norvel Lee fra USA. 
## OL-medaljer
* 1952  Helsingfors -  Sølv i boksing, lett tungvekt menn  Argentina.

## Referanser


## Eksterne lenker
*
Anatoli Perov

**Anatoli Vasilievisj Perov** (russisk: Анатолий Васильевич Перов født 12. august 1926 i Moskva, død 22. september 2001 i Moskva) var en sovjetisk bokser som deltok i de olympiske leker 1952 i Helsingfors.
 
Perov vant en olympisk bronsemedalje i boksing under OL 1952 i Helsingfors. Han kom på delt tredjeplass i den nest tyngste vektklassen lett tungvekt opp til 81,0 kg). Han tapte semifinalen til Antonio Pacenza fra Argentina. Begge tapende semifinalister fikk bronsemedalje. 
 
## OL-medaljer
* 1952  Helsingfors   -  Bronse i boksing, lett tungvekt menn  Sovjetunionen

## Eksterne lenker
*
Harry Siljander

**Harry Valfrid Siljander** (født 10. desember 1922 i Helsingfors, død 5. mai 2010 i Esbo) var en finsk bokser som deltok i de olympiske leker 1948 i London og 1952 i Helsingfors.

Siljander vant en olympisk bronsemedalje i boksing under OL 1952 i Helsingfors. Han kom på delt tredjeplass i den nest tyngste vektklassen lett tungvekt opp til 81,0 kg. Han tapte semifinalen til Norvel Lee fra USA. Begge tapende semifinalister fikk bronsemedalje.

## OL-medaljer
* 1952  Helsingfors   -  Bronse i boksing, lett tungvekt menn  Finland

## Referanser


## Eksterne lenker
*
Metapolycope

***Metapolycope*** er en slekt innenfor familien Polycopidae - den eneste gjenlevende  i overfamilien **Polycopiodea**, som igjen er den eneste undergruppen av underordenen **Cladocopina** - i ordenen Halocyprida av Myodocopa-muslingkreps, som er små krepsdyr. Derimot er det også en familie av utdødde arter i ordenen, Quasipolycopidae (Jones, 1995). Artene i Polycopidae-familien er ganske distinkte fra øvrige Halocyprida-arter, og det har vært foreslått at de utgjør en egen orden.

Slekten inneholder 3 - 7 anerkjente arter.

Arten *[[Metapolycope compressa]] finnes i farvannene utenfor blant annet [[Norge]] og [[Sverige]].

Alle artene lever i [[saltvann]]. En mer utførlig beskrivelse av artenes felles [[morfologi (biologi)|morfologiske]] trekk, er gitt i artikkelen om familien [[Polycopidae]].

== Taksonomisk plassering av gruppen ==
Taksonomien til muslingkrepsene er omstridt og baserer seg på studier av [[morfologi (biologi)|morfologi]] snarere enn genetikk. Det er generelt omstridt å fin-inndele organismer [[taksonomi]]sk. En moderne oppdatering av systematikken gis av Martin and Davis, som for øvrig foreslår at Polycopidae-artene er distinkte fra Halocyprida-artene og kan rettferdiggjøre en egen orden, som følgende oversikt følger ned til nivået [[orden (biologi)|orden]], mens lavere nivåer i enkelte tilfeller følger *Catalogue of Life*: - og i hovedregel *WoRMS*-databasen.

* Rekke: [[krepsdyr]] ([[Crustacea]]) - 67.000 arter <small>Brünnich, 1772</small>
** *'Klasse muslingkreps (Ostracoda)** - 4 ordener, 13.000 arter <small>Latreille, 1802</small>
**** Orden [[Halocyprida]] - 2 underordener, 3 familier, 45 slekter, 241 arter <small>Dana, 1853</small>
***** Underorden [[Cladopina]]
****** Overfamilie [[Polycopoidea]]
******* Familie [[Polycopidae]] - 6 slekter, 14 arter <small>Sars, 1865</small>
******** ***Slekt Metapolycope**'
********* *Metapolycope compressa* <small> Brady & Robertson, 1869</small> = *Polycopsis compressa* <small> Brady & Robertson, 1869</small>
********* *Metapolycope divae* <small> Karanovic & Brandão, 2012</small>
********* *Metapolycope duplex* <small> Kornicker & Iliffe, 1989</small>
********* *Metapolycope echinata* <small> Chavtur, 1981</small>
********* *Metapolycope hartmanni* <small> Kornicker & van Morkhoven, 1976</small>
********* *Metapolycope kornickeri* <small> Chavtur, 1979</small>
********* *Metapolycope microthrix''  Kornicker & van Morkhoven, 1976

## Referanser


## Eksterne lenker
*
Andries Nieman

**Andries Christiaan Nieman** (født 11. september 1927), sørafrikansk bokser som deltok i de olympiske leker 1952 i Helsingfors. 
 
Nieman vant en olympisk bronsemedalje i boksing under OL 1952 i Helsingfors. Han kom på delt tredjeplass i den tyngste vektklassen, tungvekt over 81,0 57 kg. Han tapte semifinalen til Ed Sanders fra USA. Begge tapende semifinalister fikk bronsemedalje. 
 
## OL-medaljer
* 1952  Helsingfors   -  Bronse i boksing, tungvekt, menn  Sør-Afrika

## Referanser


## Eksterne lenker
*
Parapolycope

***Parapolycope*** er en slekt innenfor familien Polycopidae - den eneste gjenlevende  i overfamilien **Polycopiodea**, som igjen er den eneste undergruppen av underordenen **Cladocopina** - i ordenen Halocyprida av Myodocopa-muslingkreps, som er små krepsdyr. Derimot er det også en familie av utdødde arter i ordenen, Quasipolycopidae (Jones, 1995). Artene i Polycopidae-familien er ganske distinkte fra øvrige Halocyprida-arter, og det har vært foreslått at de utgjør en egen orden.

Slekten inneholder inntil 17 anerkjente arter.

Arten *[[Parapolycope germanica]]* finnes i Atlanterhavet inklusive vestlige Nordsjøen.

Alle artene lever i saltvann. En mer utførlig beskrivelse av artenes felles morfologiske trekk, er gitt i artikkelen om familien Polycopidae.

## Taksonomisk plassering av gruppen
Taksonomien til muslingkrepsene er omstridt og baserer seg på studier av morfologi snarere enn genetikk. Det er generelt omstridt å fin-inndele organismer taksonomisk. En moderne oppdatering av systematikken gis av Martin and Davis, som for øvrig foreslår at Polycopidae-artene er distinkte fra Halocyprida-artene og kan rettferdiggjøre en egen orden, som følgende oversikt følger ned til nivået orden, mens lavere nivåer i enkelte tilfeller følger *[[Catalogue of Life]]*: - og i hovedregel *WoRMS*-databasen.

* Rekke: krepsdyr (Crustacea) - 67.000 arter Brünnich, 1772
** **Klasse [[muslingkreps]] ([[Ostracoda]])** - 4 ordener, 13.000 arter Latreille, 1802
**** Orden Halocyprida - 2 underordener, 3 familier, 45 slekter, 241 arter Dana, 1853
***** Underorden Cladopina
****** Overfamilie Polycopoidea
******* Familie Polycopidae - 6 slekter Sars, 1865
******** *Slekt *'Parapolycope**'
********* *[[Parapolycope aidae]]*  Hartmann, 1959
********* *[[Parapolycope chilensis]]* Hartmann, 1962
********* *[[Parapolycope corallicola]]*  (Hartmann, 1974 = *[[Polycope corallicola]]*  Hartmann, 1974
********* *[[Parapolycope digitolabrum]]*  Tanaka, Tsukagoshi & Hiruta, 2010
********* *[[Parapolycope germanica]]*  Klie, 1936
********* *[[Parapolycope japonica]]* Hiruta, 1981, Tanaka et al., 2010 = *[[Polycope japonica]]*  Hiruta, 1981
********* *[[Parapolycope kunashiri]]*  Chavtur, 1977
********* *[[Parapolycope loscobanosi]]*  Hartmann, 1959 = *[[Polycope loscobanosi]]*  Hartmann, 1959
********* *[[Parapolycope minuta]]*  Hartmann, 1974 = *[[Polycope minuta]]*  Hartmann, 1974
********* *[[Parapolycope minutissima]]*  Hartmann, 1974 = *[[Polycope minutissima]]*  Hartmann, 1974
********* *[[Parapolycope nodti]]*  Hartmann, 1959
********* *[[Parapolycope oligohalina]]*  Tanaka & Tsukagoshi, 2010
********* *[[Parapolycope psittacina]]*  Tanaka & Tsukagoshi, 2013
********* *[[Parapolycope ramunchensis]]*  Hartmann, 1962 = *[[Polycope ramunchensis]]*  Hartmann, 1962
********* *[[Parapolycope seridentata]]*  Hartmann, 1959
********* *[[Parapolycope spiralis]]*  Tanaka & Tsukagoshi, 2010
********* *[[Parapolycope uncata]]*  Tanaka & Tsukagoshi, 2013

## Referanser


## Eksterne lenker
*
Globus (fabrikk)

**Globus AS**, tidligere **Globus Maskinfabrikk**, var  et  industriforetak som eksisterte fra 1911 til 29. desember 2020. Det lå i Brumunddal i Ringsaker kommune. I 1911 ble *Aktieselskapet Treforedlingen Globus* stifta.
Daværende eier, Helge Nordahl Hagen, eide og drev virksomheten i Globus Mekaniske Produkter AS, senere Globus AS fra 1996 til 2017. Fra 2010-åra produserer bedriften steinplukkere og steinriver, men også snøfresere, tromler, steingrepp, rundballegafler og slodder. I tillegg laget de gravemaskinutstyr. 

Herde Industrier kjøpte Globus AS i 2017 og drev virksomheten videre i Brumunddal frem til den 29. desember 2020 hvor det da var slutt, og produksjonen ble flyttet fra Brumunddal til Nærbø, Jæren og gjorde slutt på et mer enn 100 år langt industrieventyr ved Mjøsas bredd. 

## Referanser


## Eksterne lenker
* http://globus.as/
Saleem Sherwani

**Saleem Sherwani** (født 4. januar 1951), pakistansk landhockeyspiller som deltok i de olympiske leker 1972 i München og 1976 i Montréal.

Sherwani vant en olympisk sølvmedalje i landhockey under OL 1972 i München. Han var med på det pakistanske laget som kom på andreplass i landhockeyturneringen bak Vest-Tyskland. Pakistan vant semifinalen med 2-0 over India men tapte finalen mot Vest-Tyskland med 0-1. Sherwani spilte ni kamper som målvakt i turneringen.

## OL-medaljer
* 1972  München -  Sølv i landhockey  Pakistan
* 1976  Montréal -  Bronse i landhockey  Pakistan

## Eksterne lenker
*
Henrik Harlaut

**Henrik Eugéne Harlaut** (født 14. august 1991 i Stockholm) er en svensk freestylekjører. Han har åtte seire i vinter-X Games fra 2013 til 2021.

## Karriere
Harlaut er født og oppvokst i Stockholm, Sverige, og startet å kjøre ski da han var rundt 2 år gammel. Han pleide å reise ned til Alpene i Frankrike med familien hver ferie, og startet å kjøre alpint da han fylte 5. På denne tiden var ishockey lidenskapen hans. Ved fylte 9 år flyttet han og familien til Åre, litt lenger nord i Sverige fordi hans eldste bror startet på en skole hvor han kjørte ski. Åre er Sveriges mest populære skianlegg. Da han flyttet til Åre ble han introdusert for twin-tip, men ble ikke ordentlig interessert før han så Redbull Big Air og sluttet med ishockey.

Da han var 13 dro han på hans første US Freeskiing Open. Han ble ikke kvalifisert, men erfarte mye. Året etter dro han tilbake, kom til finalen og landet sin første switch 1260. Da Jon Olsson, en svensk freestyle alpinist så dette kom han opp til Harlaut og inviterte han til konkurransen Jon Olsson Invitational. Her fikk Harlaut muligheten til å bli kjent med de beste skikjørerne i verden, for ikke å glemme at han kjørte på et av de beste hoppene. Han landet sin første switch 1440 i en alder av 14 år, og fortsatte å konkurrere så mye som mulig. Han hadde lenge ønsket å lage filmer med broren og vennene - rett og slett fordi de mente at dette var noe av det beste med skikjøring. Han kunne uttrykke stilen sin og trikse på en bedre måte. Siden dette har han konkurrert i Dew Tours, X-Games, Freestyle.ch, European Open også videre.

Han har vært med i flere filmer produsert av blant annet Level 1 Productions, 4bi9 Media, Stept Productions, Poor Boyz Productions, Matchstick Productions, Field Productions, Rage Films også videre. Han har i år vunnet 8 gull, som er x-games rekord.

Han representerte landet sitt under Vinter-OL 2014 i Sotsji, der han endte på en 6.-plass i slopestylekonkurransen. 

Harlaut tok bronse i big air under OL 2022 i Beijing. Dette var første gang big air stod på OL-programmet i friski.

## Referanser


## Eksterne lenker
*
Magnus Gullerud

**Magnus Gullerud** (født 1991) er en norsk håndballspiller, som spiller for Kolstad Håndball og Norges herrelandslag i håndball. Han spilte på Norges lag som tok sølv i VM 2017 og i VM 2019 og bronse i EM 2020.

## Karriere
### Klubb
Gullerud begynte å spille håndball for Skarnes Håndball, og signerte senere for Elverum Håndball. Strekspilleren var i utgangspunktet amatør i Elverum, og signerte først proffkontrakt i 2009. Med Elverum vant han Norgesmesterskapet i 2013. Med utviklingen Gullerud hadde i Elverum ble flere europeiske klubber oppmerksom på strekspilleren. Til tross for råd fra sin klubbtrener Christian Berge, om å flytte til den tyske Bundesligaen, undertegnet Gullerud i 2013 en kontrakt med den danske klubben SønderjyskE i danske Herre Håndbold Ligaen der han spilte til 2016.

Deretter gikk ferden videre til den tyske Bundesliga. Der spilte han for GWD-Minden frem til 2020, hvor han skiftet til sin daværende klubb SC Magdeburg.

Fra sesongen 2022/2023 spiller han for Kolstad Håndball sammen med fire andre landslagsspillere.

### Landslag
7. desember 2010 fikk Gullerud fikk sin debut for det norske landslaget mot Danmark. Han var en del av Norges tropp til EM i 2014, 2016 og 2018. Han spilte på Norges lag som tok sølv i VM 2017 og i VM 2019 og bronse i EM 2020.

## Referanser


## Eksterne lenker
* 
* Profil  på *gwd-minden.de*
Siavash Mobasheri

**Siavash** «**Sam**» **Mobasheri** (født 1990) er en norsk lærer og politiker.

Han er lærer ved et voksenopplæringssenter i Oslo. Ved siden av dette er Mobasheri politiker i partiet Rødt fra 2018, bystyrerepresentant i Oslo bystyre samt fast representant i Rødts landsstyre. I perioden 2018 til 2022 var han leder i Rødt Oslo.

## Biografi

Siavash Mobasheri ble født i Iran, forlot landet 10 år gammel og kom til Norge som 13-åring i 2002. Han bodde i den første tiden i Valdres, men flyttet til Oslo og bosatte seg på østkanten av Oslo i 2009. Han ble valgt til leder i Rødt Oslo på Rødt Oslos årsmøte i mars 2018.

Ved debatten om våpenstøtte til Ukrainas krig mot Russland uttrykte han motstand mot å gi dem våpen, og beskrev blant annet NATOs generalsekretær Jens Stoltenberg som *en krigsforbryter*, ettersom Mobasheri mente våpenhjelp til Ukraina ikke ville bidra til fred.

## Referanser

## Eksterne lenker
*
Marii Hasegawa

**Marii Hasegawa** (1918–2012) var en fredsaktivist som i femti år jobbet for Internasjonal kvinneliga for fred og frihet, blant annet som organisasjonens president under Vietnamkrigen.

## Liv og virke
### Bakgrunn
Hasegawa ble født i Hiroshima i Japan. Familien flyttet til USA i 1919 da faren hennes, en buddhistisk prest fikk i oppgave å betjene buddhister i California. Hun gikk ut fra University of California med en bachelorgrad i 1938.

I 1942 ble Hasegawa og familien internert i en relokaliseringsleir av amerikanske myndigheter. De ble holdt i leiren i tre år, før de ble sluppet ut i 1945 og hun flyttet til Philadelphia. Opplevelsene hennes under krigen, og særlig atombombene som ble sluppet over Japan, ble avgjørende for hennes videre engasjement i fredsarbeid.
### Fredsengasjement
I Philadelphia begynte hun å jobbe for Internasjonal kvinneliga for fred og frihet (IKFF), en organisasjon for kvinner av ulike religioner, ideologier, etnisiteter og nasjonaliteter som jobber for fred og som hadde vært motstandere av interneringen av japanere i USA og hjalp dem å komme tilbake til samfunnet da de ble sluppet fri. Hun hadde ulike stillinger i IKFF de neste femti årene var blant annet den nasjonale presidenten fra 1971 til 1975. I løpet av hennes tid som president organiserte hun demonstrasjoner mot Vietnamkrigen og ledet en delegasjon til Nord-Vietnam. I sitt arbeid i organisasjonen jobbet hun for fred, nedrustning menneske- og kvinnerettigheter og bedre utdannelse over hele verden.

Hawegawa fikk Niwano-prisen i 1996 for sitt arbeid i IKFF, og hun har i tillegg mottatt flere mindre priser og utmerkelser. 

Hun flyttet til South Hadley i Massachusetts i 2001, og fortsatte å være aktiv innen fredsarbeid og interreligiøst samarbeid fram til sin død 1. juli 2012.

## Referanser
Rjukan sykehus

**Rjukan sykehus** er Sykehuset Telemark HF i Helse Sør-Øst, og sammen med Notodden Sykehus en del av det som kalles Klinikk Notodden/Rjukan. Rjukan sykehus er lokalsykehuset for telemarkskommunene Tinn, Vinje og Tokke, og Klinikk Notodden/Rjukan er en av åtte klinikker i Sykehuset Telemark HF.

Rjukan sykehus ble oppført av industribedriften Norsk Hydro, som også stod bak byggingen av byen Rjukan på stedet Saaheim. Byen fikk navnet Rjukan i 1908.

Sykehuset endret i en periode navn til Blefjell Sykehus, Rjukan, da det lå i Helse Blefjell, som bestod av lokalsykehusene i Kongsberg, Notodden og Rjukan.

## Referanser


## Eksterne lenker
*
The Hockey News

***The Hockey News***, også kjent under forkortelsen ***THN***, er et nordamerikansk magasin stiftet i 1947 av Ken McKenzie som er dedikert til ishockey. THN er den mest anerkjente ishockeypublikasjonen i Nordamerika, og utkommer 30 ganger om året, inkludert 26 normale utgaver og 4 spesialutgaver.

THN dekker hovedsakelig National Hockey League (NHL), samt diverse juniorligaer (som OHL, WHL, QMJHL), lavere ishockeyligaer (AHL og ECHL), collegeishockey (NCAA) og internasjonal ishockey (ishockey-VM, vinter-OL og junior-VM). Ut over dette utgis også spesialutgaver som *Season Preview*, *Future Watch*, *Draft Preview* (i forkant av den årlige NHL Entry Draft) og *Yearbook*. Dessuten så utgis det spesialutgaver i anledning av vinter-OL.

## Referanser


## Eksterne lenker
*  **(engelsk)**
Hovophileurus

* Se systematisk inndeling

***Hovophileurus*** er en slekt av biller som hører til gruppen hornbiller i familien skarabider (Scarabaeidae).

## Utseende
Middelsstore (15-20 millimeter), nokså kraftige, litt matt rødbrune til svarte hornbiller. Artene i denne slekten er noe kraftigere bygd enn mange andre Phileurini. Hannen har en spiss knøl i pannen. Pronotum har rundede sider, i midten en dyp fure som er kraftig punktert i bunnen. Denne er vanligvis bredere i den bakre delen (nærmest pæreformet sett ovenfra). det er også et bånd av tett og kraftig punktur ved roten av pronotum. Dekkvingene har kraftige, men litt uregelmessige punktrader.

## Levevis
Larvene utvikler seg under barken på døde trær, mest løvtrær. De ser ut til å leve mest av andre insekter og vokser raskt, utviklingen tar ca. 4 måneder.
De voksne billene er aktive rovdyr som dreper og spiser andre insekter, men de spiser trolig også en del frukt. De kan leve opptil tre år som voksne.

## Utbredelse
Slekten lever på Madagaskar.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien hornbiller, Dynastinae MacLeay, 1819
****** Stammen Phileurini Burmeister, 1847
******* Slekten *Hovophileurus* Arrow, 1911
******** *[[Hovophileurus hovanus]]* (Fairmaire, 1903)
******** *[[Hovophileurus latus]]* Dechambre, 1976
******** *[[Hovophileurus punctatostriatus]]* Dechambre, 1976
******** *[[Hovophileurus strigipennis]]* (Fairmaire, 1905)
******** *[[Hovophileurus sulcicollis]]* (Fairmaire, 1899)
******** *[[Hovophileurus sulcipennis]]* Arrow, 1911

## Kilder
* Dynastidae du monde- sjekkliste over artene 

## Eksterne lenker
* Bilder av artene
*
Paraphileurus

* Se systematisk inndeling

***Paraphileurus*** er en slekt av biller som hører til gruppen hornbiller i familien skarabider (Scarabaeidae).

## Utseende
Middelsstore, kraftige, blankt svarte hornbiller. Hannen har to korte horn i pannen. Pronotum er svært kraftig punktert bortsett fra et blankt felt på hver side av midtlinjen i bakre del. Det mangler en tydelig midtfure. Dekkvingene har punkrader av svært grove punkter, på grunn av den grove punkteringen virker de knudrete.

## Levevis
Larvene utvikler seg under barken på døde trær, mest løvtrær. De ser ut til å leve mest av andre insekter og vokser raskt, utviklingen tar ca. 4 måneder.
De voksne billene er aktive rovdyr som dreper og spiser andre insekter, men de spiser trolig også en del frukt. De kan leve opptil tre år som voksne.

## Utbredelse
Slekten er utbredt i  Panama og det nordlige Sør-Amerika (Colombia, Venezuela, Fransk Guyana).

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien hornbiller, Dynastinae MacLeay, 1819
****** Stammen Phileurini Burmeister, 1847
******* Slekten *Paraphileurus* Endrödi, 1978
******** *[[Paraphileurus impressus]]* Endrödi, 1978
******** *[[Paraphileurus venezuelensis]]* (Ohaus, 1910)
******** *[[Paraphileurus ventricosus]]* Endrödi, 1978
## Kilder
* Dynastidae du monde- sjekkliste over artene 

## Eksterne lenker
* Bilde av ''Paraphileurus'' sp.
* Entomofauna Guyane, ''Paraphileurus ventricosus''
*
Lignan

**Lignaner** er en gruppe kjemiske forbindelser man finner i planter. Lignaner er en av de viktigste klassene av det man på engelsk kaller og klassifiserer som *phytoestrogens*, fytoøstrogener, som er østrogen-lignende kjemiske forbindelser som også agerer som anti-oksidanter.
Simply the Best

***Simply the Best*** kan sikte til:

* *[[Simply the Best (album)]]*, et album med Tina Turner
* *[[Simply the Best (sang)]]*, en sang med Tina Turner og Jimmy Barnes
Ján Tóth

**Ján Tóth** er en slovakisk økonom, som siden november 2012 har vært visesentralbanksjef i Slovakias nasjonalbank. 

## Utdanning og yrkeskarriere
Tóth har en mastergrad fra Faculty of Management ved Comenius University i Bratislava. En stor del av utdanningen tok han i USA, der han mottok en BBA, magna cum laude, fra W. Barton School of Business ved Wichita State University, samt en mastergrad innen sosialøkonomi fra Ohio State University.

Da han returnerte til Slovakia begynte han å jobbe i Tatra banka. Her ble han sjeføkonom og sjefstrateg (*Chief Economist and Strategist*) i 1998, og var med i bankens *Assets-Liability Committee*. Fra 1999 var han utleid til ING Bank, der han var i 10 år, og fungerte som sjeføkonom og forskningsleder. Han ble forfremmet til direktør i 2003, men gikk i 2009 til UniCredit Bank, som sjeføkonom og leder for markedsundersøkelser og strategi. 

I september 2010 ble han ansatt i Finansdepartementet, der han var sjeføkonom og direktør for departementets forskningavdeling, *Institute for Financial Policy* (IFP). Han var også medlem av OECDs *Economic Policy Committee*. 

Den 5. november 2012 ble Tóth utnevnt til visesentralbanksjef for Slovakias nasjonalbank, og overtok da etter Viliam Ostrozlik. 

## Referanser


## Eksterne lenker
* Slovakias nasjonalbank - Ján Tóth
Reinhard Libuda

**Reinhard «Stan» Libuda** (født 10. oktober 1943, død 25. august 1996) var en tysk fotballspiller (som oftest høyre ving) som spilte mesteparten av karrieren i Schalke 04. Han var med på  som tok bronse i VM i 1970. Libuda scoret ikke mange mål, men han scoret det avgjørende målet mot  i kvalifiseringen til VM i 1970. Han scoret også det avgjørende målet i finalen i Cupvinnercupen i 1966 f0r Borussia Dortmund på overtid mot Liverpool FC

Kallenavnet «Stan» skyldtes Libudas dribleferdigheter, som gjorde at han ble sammenliknet med Stanley Matthews.
 
I 1971 ble det oppdaget at Libuda og andre fotballspillere hadde tatt imot bestikkelser for å spille dårlig. Libuda ble først avstengt på livstid, men benådet etter to år, da Libuda spilte i RC Strasbourg. 

i 1996 døde Libuda, som slet med kreft, av komplikasjoner etter et slag.

## Referanser


## Eksterne lenker
* 
* Reinhard 'Stan' Libuda, el Garrincha alemán (Spansk)
Simply the Best (sang)

**«Simply the Best»** er en ny-innspilling av sangen The Best og ble spilt inn og gitt ut på singel med Tina Turner og Jimmy Barnes i 1992. Singelen kom på 13.-plass i Australia og 11.-plass i New Zealand. Det ble også spilt inn en musikkvideo, som aldri har vært gitt ut offisielt.

## Sporliste

# «Simply The Best» (Tina Turner & Jimmy Barnes) – 4.14
# «River Deep – Mountain High» (Jimmy Barnes) – 3.37
# «I'm A Lady» (Tina Turner) - 3.24
# «Simply The Best» (Extended Version) (Tina Turner & Jimmy Barnes) – 5.29

## Referanser
Caroline Abel

**Caroline Abel** (født 1973 i Victoria) er en seychellisk økonom, som siden mars 2012 har vært sentralbanksjef for Seychellenes sentralbank.

## Utdanning og yrkeskarriere
Abel er utdannet BSc innen sosialøkonomi (*Economics, First Class*) ved University of Leeds, og hun har også en M.Phil-grad innen monetær økonomi (*Monetary Economics and Finance*) fra University of Glasgow.

Hun har jobbet i sentralbanken siden 1994, i ulike stillinger. Hun startet som senior bankkasserer, og har også fungert som forskningsleder, senior forskningsleder, forskningsdirektør og leder for avdelingen for forskning og statistikk. Hun ble visesentralbanksjef i juli 2010, og hun overtok stillingen som sentralbanksjef etter Pierre Laporte da han ble utnevnt til landets finansminister i 2012.

## Utgivelser
* 2009 – *Central Bank Independence in a Small Open Economy*

## Referanser


## Eksterne lenker
*
Sweet Rhode Island Red

***Sweet Rhode Island Red*** kan sikte til:

* «Sweet Rhode Island Red (album)», album med Ike & Tina Turner
* «Sweet Rhode Island Red (sang)», sang med Ike & Tina Turner
Sweet Rhode Island Red (sang)

***Sweet Rhode Island Red*** er en sang skrevet av Tina Turner som ble spilt inn og gitt ut på albumet *[[Sweet Rhode Island Red (album)|Sweet Rhode Island Red]]* med Ike & Tina Turner i 1974. Sangen ble gitt ut på singel senere samme år. Singelen kom på 43.-plass på R&B-lista og i Tyskland og 106.-plass på Pop-lista.
Sexy Ida

***Sexy Ida*** er en sang skrevet av Tina Turner som ble spilt inn og gitt ut på singel med Ike & Tina Turner i 1974. Singelen kom på 25.-plass i Italia, 29.-plass på R&B-lita og 65.-plass på Pop-lista. Sangen ble også gitt ut på Europa versjonen av albumet *[[Sweet Rhode Island Red (album)|Sweet Rhode Island Red]]*

Ike Turner spilte inn sangen og ga den ut på albumet *[[My Bluescountry]]* i 1996.

Blondie spilte inn sangen i 1974, men ble ikke gitt ut før i 2022 på albumet *Against The Odds: 1974 - 1982*

## Referanser
I Know (You Don’t Love Me No More)

**«I Know (You Don't Love Me No More)»** er en sang skrevet av Barbara George som ble spilte inn og gitt ut på singel med Barbara George i 1961. Singelen kom på 1.-plass på R&B-listen og 3.-plass på pop-lista.

## Coverversjoner
Ike & Tina Turner spilte inn sangen live og ga den ut på albumet *[[Live! The Ike & Tina Turner Show]]* i 1965. I 1967 spilte de den inn igjen live og ga den ut på albumet *[[Ike & Tina Turner's Festival Of Live Performances]]*. På det albumet ble sangen kalt; *You Don't Love Me No More*. Ike & Tina spilte den også inn i studio og ga den ut på albumet *[[The Hunter (album)|The Hunter]]* i 1969. Innspillingen fra 1969 ble også gitt ut på singel senere samme år. Singelen kom på 126.-plass på Pop-lista. De spilte den inn enda en gang i studio i 1974 og ga den ut på albumet *[[Sweet Rhode Island Red (album)|Sweet Rhode Island Red]]*.

Sangen har senere blitt gitt ut av flere artister, blant andre: Cher, Bonnie Raitt, Anne Murray, Steve Marriott, Yvonne Fair og Felder's Orioles.

## Eksterne lenker
*
Cyphonocephalus

***Cyphonocephalus*** er en slekt av biller som hører til gruppen gullbasser (Cetoniinae) i gruppen skarabider (Scarabaeoidea).

## Utseende
Middelsstore, metallisk grønne, sjeldnere blå eller kobberfargede gullbasser, hannene har forlengede bein (særlig forbeina) og to nokså lange, oppoverkrummede horn på hodet, disse er forgreinede i spissen.

## Levevis
Larvene utvikler seg mellom råtnende plantemateriale, for eksempel i morkne stokker og oppsamlinger av visne blader. Puppestadiet er ganske langvarig hos denne arten. De voksne billene kommer gjerne til overmoden frukt og steder der det flyter ut sevje fra sår i trær.

## Utbredelse
Slekten er utbredt i Sørøst-Asia (India og Myanmar).

## Systematisk plassering
Slekten ble tidligere plassert som en underslekt av *[[Narycius]]*.

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806 (eventuelt Cetoniidae)
***** Underfamilien Cetoniinae Fleming, 1821 
****** Stammen Goliathini Griffith & Pidgeon, 1832
******* Slekten *Cyphonocephalus* Westwood, 1842
******** *[[Cyphonocephalus olivaceus]]* (Dupont, 1835) - sørlige India, Myanmar
******** *[[Cyphonocephalus smaragdulus]]* Westwood, 1842

## Eksterne lenker
* Bilde av ''Cyphonocephalus olivaceus'' 
*
Palaeognathus

***Palaeognathus*** er en utdødd slekt av biller som blir plassert i familien hjortebiller (Lucanidae) i gruppen skarabider (Scarabaeoidea). Det er ett av ganske få eksempler på fossiler av denne familien.

## Utseende
En nokså bred og kraftig hjortebille. Antennene er forholdsvis lange. Hannens kjever er nokså store og oppoverkrummede slik at de danner et par kroker forma hodet. Foran hvert fasettøye er det et spisst, trekantet fremspring. Pronotum er mye bredere enn langt, forkanten er innbuktet i midten, sidekanten sterkt innbuktet foran bakhjørnene. Dekkvingene har markerte «skuldre», og i midten er sømmen trukket ut til en kort spiss bakerst.

## Funnsted
Arten er funnet i baltisk rav fra oligocen-perioden.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien hjortebiller, Lucanidae Latreille, 1806
***** Underfamilien hjortebiller (Lucaninae) Latreille, 1806
****** Stammen *[[Cladognathini]]*
******* Slekten *Palaeognathus* Leuthner, 1883
******** *[[Palaeognathus succini]]* (Waga, 1883)
## Kilder
* Oversikt over artene, med tegning

## Eksterne lenker
*
Pornopung (film)

***Pornopung*** er en norsk spillefilm som hadde premiere 19. juli 2013. Filmen er basert på romanen *[[Pornopung (roman)|Pornopung]]* (2003) av Mads Larsen.

## Handling
Christian drar til Oslo for å fullføre studier, men flytter inn i kollektiv sammen med de to storsjekkerne Karl og Leo. De tar en motvillig Christian inn under vingen, og bestemmer seg for å forvandle ham til å bli en fyr jenter ønsker å ha sex med. Alt han tidligere har lært om jenter, livet og seg selv må systematisk brytes ned og forkastes. Og pungen må barberes. Det er tid for den sylskarpe sannheten om livet.

## Rolleliste
* Ole Christoffer Ertvaag som Christian
* Herbert Nordrum som Karl
* Anders Rydning som Leo
* Gitte Witt som Mylian
* Kristina Knaben Hennestad som Maja
* Marte Sæteren som Elisa
* Anders På Kanten som Straffern
* Trine Sjurseike som Christians mor
* Ingar Helge Gimle som Advokat
* Dagny Backer Johnsen som Smykkejenta

## Priser
Pornopung vant flere priser i 2013 og 2014.
* Osloprisen: Årets Film 2013
* Kanonprisen 2013: Beste birolle - Herbert Nordrum for rollen som Karl
* Amandaprisen 2014: Beste mannlige birolle - Herbert Nordrum for rollen som Karl

## Referanser


## Eksterne lenker
*
Jurij Sjevtsov

**Jurij Anatoljevitsj Sjevtsov** (russisk: Юрий Анатольевич Шевцов, belarusisk: Юрый Анатолевіч Шаўцоў, Juryj Anatoljevitsj Sjawtsow; født 16. september 1959 i Minsk i Belarusiske SSR) er en belarusisk håndballtrener og tidligere håndballspiller som spilte for Sovjetunionen i Sommer-OL i 1988 i Sør-Korea. Sammen vant laget OL-gull i herrenes turnering. Han spilte 5 kamper, inkludert finalen, og scoret 18 mål.

Sjevtsov er nå trener for Belarus’ herrelandslag, og har ledet dem siden 2009.

## Referanser


## Eksterne lenker
*
Cornelius Enge

**Cornelius Lind Enge** (født 15. september 1866 i Vik sør på Helgeland, død 25. desember 1940) var en norsk politiker, hjemmehørende i Arbeiderpartiet. Fra 1928 til 1936 var han stortingsrepresentant.

Hans eneste utdannelse var Folkeskolen og handelskurs. I ungdommen jobbet han på farens gård og med fiske. I ti vintre deltok han i Lofotfisket. Han kjøpte også jord til bureisingsbruk som han begynte å dyrke opp. 

Fra 1901 til 1905 oppholdt Enge seg i Amerika. Der sto han tilsluttet Snekkernes faglige organisasjon. I 1902 meldte han seg også inn i det sosialistiske arbeiderpartiet i Minneapolis. 

Da han kom hjem tok han i 1906 fatt på jobben som bestyrer ved Sømna Handelslag, et virke han hadde til 1920. Da begynte han som poståpner i Sandvåg.

Ved hjemkomsten fra Amerika ble han også medlem av Arbeiderpartiet, der han gikk inn i 1905. I flere år var han formann i Sør-Helgelands kretsarbeiderparti. I Vik ble han medlem av herredsstyre fra 1891. I 1919 ble han også ordfører, et verv han akslet i flere perioder. Han deltok aktiv i mange verv i hjembygda, blant annet som medlem av skolestyre, fattigstyre, ligningsnemnd og forliksråd. Han satt også i fylkesutvalget i Nordland. 

Enge var varamann til Stortinget fra 1922 til 1927, da han ble valgt inn som representant. Han representerte AP og Nordland fylke i tre perioder, 1928–1930, 1931–1933 og 1934–1936. På Stortinget satt han i næringskomite nr. 2, i helsekomiteen og i post-, telegraf- og kystfartskomiteen.  

Enge var far til stortingsrepresentant Jonas Enge og fetter til Sarpsborg-ordfører og stortingsmann Ludvig Enge.

## Referanser


## Eksterne lenker
*
Syrichthodontus

* Se systematisk inndeling

***Syrichthodontus*** er en slekt av biller som hører til gruppen hornbiller i familien skarabider (Scarabaeidae).

## Levevis
Larvene utvikler seg under barken på døde trær, mest løvtrær. De ser ut til å leve mest av andre insekter og vokser raskt, utviklingen tar 2-3 måneder.
De voksne billene er aktive rovdyr som dreper og spiser andre insekter, men de spiser trolig også en del frukt.

## Utbredelse
Slekten er utbredt i det sørlige Afrika (Sør-Afrika, Botswana og Namibia).

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, Scarabaeidae Latreille, 1806
***** Underfamilien hornbiller, Dynastinae MacLeay, 1819
****** Stammen Phileurini Burmeister, 1847
******* Slekten *Syrichthodontus* Péringuey, 1901
******** *[[Syrichthodontus cribratus]]* (Boheman, 1857)
******** *[[Syrichthodontus lydenburgi]]* Endrödi, 1977
******** *[[Syrichthodontus spurius]]* (Burmeister, 1847)

## Kilder
* Dynastidae du monde- sjekkliste over artene 

## Eksterne lenker
*
Roland Mikler

**Roland Mikler** (født 20. september 1984 i Dunaújváros i Ungarn) er en ungarsk håndballmålvakt som spiller for SC Pick Szeged og Ungarns landslag.

## Referanser


## Eksterne lenker
*
NM i friidrett 1972

**[[Norgesmesterskapet i friidrett]] 1972** bestod av flere arrangementer. Hovedmesterskapet ble arrangert på Stavanger stadion i Stavanger 11.–13. august.
Arrangører var Skjalg IL, Stavanger FIK og IL Viking.
Mesterskapet ble også arrangert på Stavanger stadion i 1923 og 1956.

Audun Garshol vant kongepokalen for menn for seieren på 100 meter (10,2). Han vant også 200 meter.
Wenche Sørum vant sin andre kongepokal for seirene på 800 meter og 1500 meter.

Følgende øvelser ble arrangert utenfor hovedmesterskapet:

* NM i hopp uten tilløp 1972 – Kristiansand 5. mars
* 25 km landeveisløp – Gjerpen 27. mai
* Maraton – Stavanger 13. august
* NM i mangekamp 1972 – Sandane 23.–24. september
* Stafetter – Oslo 24. september
* Terrengløp – Moss 30. april (1.5/3 km), Larvik 30. april (8 km) og Halsa 8. oktober (20 km)

## Kvinner

### [[100 meter]]




### [[200 meter]]




### [[400 meter]]




### [[800 meter]]




### [[1500 meter (friidrett)|1500 meter]]




### 1,5 km terrengløp




### [[100 meter hekk]]




### [[4 x 100 meter stafett]]




### 4 x 400 meter stafett




### [[1000 meter stafett]]




### [[Høydehopp]]




### [[Lengdehopp]]




### [[Kulestøt]]




### [[Diskos]]




### [[Spydkast]]




## Menn

### [[100 meter]]




### [[200 meter]]




### [[400 meter]]




### [[800 meter]]




### [[1500 meter (friidrett)|1500 meter]]




### [[5 000 meter (friidrett)|5000 meter]]




### [[10 000 meter (friidrett)|10000 meter]]




### 25 km landeveisløp




### [[Maraton]]




### 3 km terrengløp




### 8 km terrengløp




### 20 km terrengløp




### [[110 meter hekk]]




### [[400 meter hekk]]




### [[3000 meter hinder]]




### [[4 x 100 meter stafett]]




### 4 x 400 meter stafett




### 4 x 1500 meter stafett




### [[1000 meter stafett]]




### [[Høydehopp]]




### [[Lengdehopp]]




### [[Stavsprang]]




### [[Tresteg]]




### [[Kulestøt]]




### [[Diskos]]




### [[Spydkast]]




### [[Sleggekast]]




## Referanser




## Kilder
* Einar Munthe-Kaas (red.) *Sportsboken 1972*, s. 282–87. Dreyer Bok. ISBN 82-7096-000-4.
Strafferettslig utilregnelig

**Strafferettslig utilregnelig**, eller **utilregnelighet,** er et psykiatrisk og strafferettslig begrep for den enkeltes skyldevne, det vil si om en person kan bebreides for den handlingen vedkommende har gjort. Om man var strafferettslig utilregnelig da handlingen skjedde, har man ikke ansvar for handlingen i strafferettslig forstand. Barn regnes som strafferettslig utilregnelige. Mennesker som er psykotiske eller har utviklingshemming kan også bli vurdert som strafferettslig utilregnelige. Tidligere ble slike tilfeller på folkemunne gjerne kalt «sinnssyk i gjerningsøyeblikket».

I forbindelse med en straffesak kan retten be om en rettspsykiatrisk undersøkelse av om en person er strafferettslig tilregnelig eller ikke. Dersom man da blir vurdert som strafferettslig utilregnelig, kan man ikke dømmes til straff. I stedet kan man dømmes til tvungent psykisk helsevern dersom man blir vurdert som psykotisk eller til tvungen omsorg dersom man blir vurdert som sterkt utviklingshemmet.

Grensen mellom tilregnelighet og utilregnelighet er ikke fast, og kan variere fra tilfelle til tilfelle. Innen rettspsykiatrien kan man snakke om nedsatt tilregnelighet selv om man blir vurdert som strafferettslig tilregnelig. «Utilregnelig» omtales da som en sykelig tilstand som i betydelig grad påvirker tanke- og handlingsevnen, men ikke så gjennomgripende at tilregneligheten bedømmes som helt opphevet.

## Litteratur
* 

## Referanser


## Eksterne lenker
* Artikler om Rettspsykiatri og tilregnelighet i Tidsskrift for Den norske legeforening
*
Wolfgang Weber

**Wolfgang Weber** (født 26. juni 1944) er en tysk tidligere fotballspiller. 

Wolfgang Weber spilte hele sin aktive karriere i FC Köln, og var lenge et av lagets beste spillere. Weber ble vesttysk mester med Köln i 1964 og 1978.

Han hadde også 53 kamper for Vest-Tysklands herrelandslag i fotball. Han spilte blant annet finalen i VM i 1966 mot England og utliknet til 2&ndash;2 mot slutten av ordinær tid. Weber deltok også i kvalifiseringen til EM i 1968 og i VM i fotball 1970, men han satt på benken da Vest-Tyskland slo ut England. 

Han trente Werder Bremen i to år etter at han la opp.

## Referanser


## Eksterne lenker
* 
* 
*
Mads Christiansen (håndballspiller)

**Mads Christiansen** (født 3. mai 1986) er en dansk håndballspiller som spiller for Bjerringbro-Silkeborg som høyreback.

I 2006 skiftet Mads Christiansen fra GOG Svendborg til TMS Ringsted. Der ble han i flere sesonger klubbens toppscorer i Håndboldligaen, innen det i mars 2008 ble offentliggjort at Christiansen skiftet til AaB Håndbold på en 3-årskontrakt. I 2010 ble han Danmarksmester og pokalmester med klubben. Mads Christiansen kom dessverre litt i overskudd i Aab Håndbold ved kjøpet av Johan Jakobsen, deretter skiftet han i 2011 til Team Tvis Holstebro, og var sikkert førstevalg. Etter to år i Team Tvis Holstebro valgte Mads Christiansen å benytte seg av en klausul i sin 3-årskontrakt, og skiftet til Bjerringbro-Silkeborg.

## Landslag
Mads Christiansen fikk sin debut på det danske A-landslag den 25. oktober 2007.

I desember 2010 ble han av landslagstrener Ulrik Wilbek forhåndsuttatt til den spillertroppen som representerte Danmark under Håndball-VM 2011 i Sverige. 14. dager før turneringsstart hadde han i alt spilt 17 kamper og scoret 40 mål for landslaget.

Før den siste kampen i mellomrunden under Europamesterskapene 2014 på hjemmebane, stod han notert for 64 kamper og 128 mål for landslaget.

Han tok gull under Sommer-OL 2016.

## Referanser


## Eksterne lenker
* 
* Mads Christiansens spillerprofil på AaB Håndbolds hjemmeside.
* http://www.teamtvisholstebro.dk
Luostejok kraftverk

**Luostejok kraftverk** er et vannkraftverk i Porsanger kommune i Finnmark.

Det utnytter et fall på 31 meter fra Gaggavatn til Øvrevann.

Kraftverket ble oppgradert i 2019. Installert effekt er 2,6 MW fra en francisturbin. Årlig produksjon er 11,5 GWh.

Det eies av Luostejok Kraftlag.

## Referanser


## Kilder
* 
* NVE vannkraftdatabase
* InfraNord Produksjon
* Luostejok Kraftlag 
* NVE; bilder og info om oppgradering
Mårøyfjord kraftverk

**Mårøyfjord kraftverk** er et vannkraftverk i Lebesby kommune i Finnmark.

Det utnytter et fall på 225 meter fra Fossvannet til havet. Hovedmagasin for kraftverket er Reinoksvannan.

Kraftverket eies av Nordkyn Kraftlag. Installert effekt er 4,4 MW, gjennomsnittlig årsproduksjon er ca 30 GWh.

## Referanser


## Kilder
* 
* NVE vannkraftdatabase
* InfraNord Produksjon
Ellen Fjestad

**Ellen Fjestad** (født 3. juli 1979) er en norsk forfatter.

Fjestad kommer fra en gård på Hedmarken. Hun er utdannet sykepleier og gartner, har befalsutdanning fra Hæren, har jobbet i Ungdomstjenesten i Oslo og på sprøyterom i Amsterdam. Hun arbeider per 2013 som terapeut i et tegnspråklig miljø. 

Fjestad gikk på NBIs forfatterutdanning, og debuterte i 2012 med boka *Sammen skal vi holde himmelen*. Den hadde året før gått til topps i Schibsted Forlags romanmanus-konkurranse i kategorien barn og ungdom.

For debutboka fikk hun U-Prisen 2013. Prisen ble dette året delt ut til to bøker og to forfattere. Den andre var Marianne Kaurin som fikk den for boka *Nærmere høst*.

Fjestad har tenkt sin debutbok som den første i en serie på minst tre bøker. Bok nr to kom i 2015, med tittelen *Døgnfluedans*,

## Bibliografi
* 2012 &ndash; *Sammen skal vi holde himmelen* &ndash; ungdomsroman
* 2015 &ndash; *Døgnfluedans* &ndash; ungdomsroman, Schibsted

## Referanser


## Eksterne lenker
* Forfatterpresentasjon hos Schibsted Forlag
Ekeberg kapell og gravlund

**Ekeberg gravlund**, eller **Ekeberg kirkegård**, i Sandefjord ble tatt i bruk rundt 1930. Det var tidlig planer om krematorium, men på grunn av krig og dårlig økonomi ble de utsatt.

Ekeberg kapell og krematorium ble tegnet av Arnstein Arneberg og innviet 1. juli 1960. På 2000-tallet har strengere utslippskrav bidratt til at krematoriet i likhet med en rekke andre småbykrematorier er nedlagt, og Vestfolds kremasjonsvirksomhet er konsentrert til Vestfold krematorium (åpnet 2010). Gravlunden er mer eller mindre full, og Sandefjords hovedgravplass er nå ved Orelund kapell.

Gravkapellet er imidlertid fortsatt i bruk. Det er utsmykket med relieffer av Ragnhild Butenschøn, foran hovedinngangen er en skulptur av Nic Schiøll, og Hans Holmen har laget smijernsporter. Korhvelvingen er malt av Per Krohg og Morten Krohg.

## Referanser


## Litteratur
* 
* 
* 

## Eksterne lenker
* Glimt fra Ekeberg gravlunds historie
* [Kart over Ekeberg gravlund](https://darkiv.no/Allslekt/Feltkart/(Sandefjord)-Ekeberg.jpg) (Allslekt)
Gjervåg gravlund

**Gjervåg gravlund** er en gravlund på Tjøme i Færder kommune i Vestfold, noen kilometer nord for Tjøme kirke. På gravlunden står en støpul med klokke, men det finnes ikke noe gravkapell på stedet. Det har vært noe diskusjon om å oppføre et seremonibygg, men intet tyder på at det er politisk stemning for å gjennomføre det.

## Referanser


## Eksterne lenker
* [Kart over Gjervåg gravlund](https://darkiv.no/Allslekt/Feltkart/(Faerder)-Gjervaag.jpg) (Allslekt)
Violetta (TV-serie)

***Violetta*** er en argentinsk TV-serie som gikk på Disney Channel fra 2012 til 2015. Seriens målgruppe er ungdom. Den handler om en musikalsk tenåringsjente som sammen med sin far returnerer til hjembyen Buenos Aires etter å ha bodd i Europa i flere år. I Buenos Aires begynner hun på Studio 21, som er en skole med musikk, dans og sang. Der opplever hun vennskap og kjærlighet for første gang.

Hver episode inneholder originale musikalske numre fra ulike musikalske sjangere, som hiphop og klassisk musikk.

## Rollebesetning
* Violetta: Martina Stoessel.
*German: Diego Ramos.
* Leon: Jorge Blanco.
*Tomas: Pablo Espinosa.
* Diego: Diego Dominguez.
*Ludmila: Mercedes Lambre.
*Andres: Nicolás Garnier.
*Naty: Alba Rico Navarro.
*Francesca: Lodovica Comello.
*Camila: Candelaria Molfese.
*Maxi: Facundo Gambande.
*Broadway: Samuel Nascimento.
*Angie: Clara Alonso.
*Jade: Florencia Benitez
*Mati: Joaquin Berthold
*Olga: Mirta Wons.
*Ramallo: Alfredo Allende
*Gregorio: Rodrigo Pedreira
* Beto: Pablo Sultani
*Pablo: Ezequiel Rodriguez
*Antonio: Alberto Fernández de Rosa 
*Marco: Xabiani Ponce De Leon
*Lara: Valeria Baroni
* Esmeralda: Carla Pandolfi
* Jackie: Valentina Frione
* Luca: Simone Lijoi.
* Braco: Arthur Loguno.
* Napo: Rodrigo Velilla

## Norske stemmer
*Violetta: Dina Padoin
*Germán: Simen Sand 
*Leon: Sigbjørn Solheim
*Tomas: Stinius Maurstad
*Diego: Sebastian Lysebo
*Ludmila: Caroline Danielsen Sørensen og Malin Pettersen
*Andres:
*Naty:
*Francesca: Selma Søder Joner
*Camila: Adriane L. Rødfjell
*Maxi:
*Broadway:
*Angie: Tiril Heide-Steen
*Jade: Cathrine Bang Norum
*Mati:
*Olga: Christin Borge
*Ramallo:
*Gregorio:
*Beto:
*Pablo: Erik Skjøld
*Antonio:
*Marco:
*Lara:
*Esmeralda:
*Jackie:
*Luca:
*Braco:
*Napo: Thomas Engeset
*Rafa Palmer: Benjamin Helstad
*Jacinto LaFontaine: Morten Røhrt 
*Priscilla Ferro: Lena Meieran
*Ellers medvirker: Agnes Fasting, Alex Bermann, Aslak Maurstad, Bård Steine, Christoffer Staib, Dag Jacob Torneberg, Frank Ole Sætrang, Gaute Skjegstad, Halvard Djupvik, Henrik Horge, Julian Mæhlen, Kalle Moberg, Kristin Jess Rodin, Kristoffer Maurstad, Lars Berteig Andersen, May Kristin Kaspersen, Per Skjølsvik, Preben Olram, Scott Maurstad, Sebastian Warholm, Selma Isaksen, Suzanne Paalgard, Stine Skårdal Jensen og Unn Vibeke Hol.
## Eksterne lenker
* 
*